CELEX: 31987R3837
Language: el
Date: 1987-12-21 00:00:00
Title: Κανονισμός (ΕΟΚ) αριθ. 3837/87 της Επιτροπής της 21ης Δεκεμβρίου 1987 για την τροποποίηση του κανονισμού (ΕΟΚ) αριθ. 3214/86 σχετικά με την θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου εμπορίας 1986/87 με ακατέργαστη ζάχαρη από ζαχαρότευτλα που έχουν συγκομισθεί στην Κοινότητα

Avis juridique important

|

31987R3837

Κανονισμός (ΕΟΚ) αριθ. 3837/87 της Επιτροπής της 21ης Δεκεμβρίου 1987 για την τροποποίηση του κανονισμού (ΕΟΚ) αριθ. 3214/86 σχετικά με την θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου εμπορίας 1986/87 με ακατέργαστη ζάχαρη από ζαχαρότευτλα που έχουν συγκομισθεί στην Κοινότητα  

Επίσημη Εφημερίδα αριθ. L 361 της 22/12/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 3837/87 ΤΗΣ ΕΠΙΤΡΟΠΗΣ  της 21ης Δεκεμβρίου 1987  για την τροποποίηση του κανονισμού (ΕΟΚ) αριθ. 3214/86 σχετικά με την θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου εμπορίας 1986/87 με ακατέργαστη ζάχαρη από ζαχαρότευτλα που έχουν συγκομισθεί στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1) όπως τροποποιήθηκε τελευταία από τον κανονισμό (ΕΟΚ) αριθ. 229/87 (2), και ιδίως το άρθρο 9 παράγραφος 6,  Εκτιμώντας:  ότι ο κανονισμός (ΕΟΚ) αριθ. 3214/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 437/87 (4) καθορίζει την ενίσχυση στο ραφινάρισμα της ακατέργαστης ζάχαρης από ζαχαρότευτλα που έχουν ραφιναριστεί στη Πορτογαλία·  ότι, σε εφαρμογή του άρθρου 5 του κανονισμού (ΕΟΚ) αριθ. 2225/86 της Επιτροπής (5), η ενίσχυση στο ραφινάρισμα για τα ζάχαρα που παράγονται στα γαλλικά υπερπόντια διαμερίσματα, που αναφέρεται στο άρθρο 3 του ιδίου κανονισμού, συμπληρώθηκε από τους κανονισμούς της Επιτροπής (ΕΟΚ) αριθ. 438/87 (6) και (ΕΟΚ) αριθ. 2930/87 (7) με ποσό 0,07 ECU ανά 100 χιλιόγραμμα ακατέργαστης ζάχαρης για την περίοδο 1986/87· ότι εφεξής, βάσει του άρθρου 9 παράγραφος 4 δεύτερο εδάφιο του κανονισμού (ΕΟΚ) αριθ. 1785/81, τα ίδια μέτρα πρέπει να ληφθούν για τις ακατέργαστες ζάχαρες ζαχαροτεύτλων που ραφιναρίζονται στην Πορτογαλία κατά τη διάρκεια της περιόδου εμπορίας 1986/87· ότι, για το σκοπό αυτό, θα πρέπει να συμπληρωθεί επίσης η ενίσχυση που αναφέρεται στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 3214/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 3214/86, προστίθεται το ακόλουθο κείμενο:  «γγ) από ποσό 0,07 ECU ανά 100 χιλιόγραμμα ακατέργαστης ζάχαρης του ποιοτικού τύπου».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 25 της 28. 1. 1987, σ. 1.  (3) ΕΕ αριθ. L 299 της 23. 10. 1986, σ. 24.  (4) ΕΕ αριθ. L 43 της 13. 2. 1987, σ. 21.  (5) ΕΕ αριθ. L 194 της 17. 7. 1986, σ. 7.  (6) ΕΕ αριθ. L 43 της 12. 2. 1987, σ. 23.  (7) ΕΕ αριθ. L 278 της 1. 10. 1987, σ. 42.